# New York Jets

| New York Jets |
| --- |
| **Država** | New Jersey
 |
| **Grad** | Florham Park
 |
| **Stadion** | MetLife Stadium (82.500 mjesta)
 |
| **Službena stranica** |
 |
| Uprava |
| **Vlasnik** | Woody Johnson
 |
| **Predsjednik** | Neil Glat
 |
| **Generalni menadžer** | John Idzik
 |
| Treneri |
| **Glavni trener** | Rex Ryan
 |
| **Koordinator napada** | Marty Mornhinweg
 |
| **Koordinator obrane** | Dennis Thurman
 |
| Uspjesi |
| **Osvojenih prvenstava** | AFL: 1968. Super Bowl: 1968.
 |
| **Konferencijski naslovi** | -
 |
| **Divizijski naslovi** | AFL istok: 2 AFC Istok: 2
 |
| **Sezona u doigravanju** | AFL: 2 NFL: 12
 |

**New York Jets** je klub američkog nogometa iz Florham Parka u New Jerseyu. Trenutno se natječu u istočnoj diviziji AFC konferencije. Osnovani su 1959. godine pod imenom New York Titans kao jedan od klubova utemeljitelja AFL lige. Dosad imaju osvojen jedan naslov prvaka. Svoje domaće utakmice igraju na MetLife Stadiumu kojeg dijele s drugim klubom iz područja New Yorka, New York Giantsima.

## Povijest kluba

### Počeci kluba

New York Titansi su osnovani 1959. kao jedan od članova AFL lige. Kao i ostale klubove u njoj, Titanse su osnovali poslovni ljudi koji nisu dobili mogućnost da osnuju klub u NFL ligi. Za prvog trenera momčadi je izabran Sammy Baugh, legendarni *quarterback* Washington Redskinsa od 1937. do 1952. Međutim, prve sezone bile su loše rezultatski i financijski za Titanse. 1962. klub je na rubu bankrota, ali ga spašavaju novi vlasnici. Tada mijenjaju ime u New York Jets, a uz to se sele i na novi Shea Stadium što se pokazuje kao dobar potez, jer već 1964. Jetsi rasprodaju nekoliko utakmica na njemu.

### Era Joea Namatha

Joe Namath
Prekretnica za Jetse dogodila se 1965. kada za njih potpisuje *quarterback* Joe Namath. Za Namatha su se otimali mnogi klubovi iz AFL-a i NFL-a, ali on završava u New Yorku potpisavši dotad najbogatiji ugovor za novog igrača u povijesti. Unatoč tome, na rezultate je trebalo još malo pričekati. Namath 1967. obara rekord u jardima dodavanja u sezoni (4007), a Jetsi konačno imaju pobjedničku sezonu, prvi put u povijesti. Godinu dana kasnije, osvajaju diviziju sa 11 pobjeda u 14 utakmica, te u finalnoj utakmici AFL lige igraju protiv Oakland Raidersa. Jetsi pobjeđuju 27:23 i osiguravaju utakmicu protiv pobjednika NFL lige Baltimore Coltsa predvođenih Johnnyem Unitasom. U tu utakmicu, treći Super Bowl u povijesti, Coltsi ulaze kao veliki favoriti. Unatoč tome, Namath "garantira" pobjedu Jetsa, što oni i potvrđuju na terenu pobjedom 16:7. Jetsi i sljedeće sezone osvajaju diviziju, ali bez uspjeha u *playoffu*. To doigravanje bilo je Jetsima posljednje do 1981, mada je Namath igrao za klub do 1976.

### 1980. do 2000.

Sezonu 1981. Jetsi počinju s tri poraza, ali do kraja sezone pobjeđuju još 10 puta i ulaze u svoje prvo doigravanje još od 1969 gdje gube od Buffallo Billsa u wild-card rundi. Još dalje dolaze iduće sezone. Nakon pobjeda u doigravanju nad Cincinnati Bengalsima i Los Angeles Raidersima ulaze u konferencijsko finale, gdje ih pobjeđuju Miami Dolphinsi 14:0. Jetsi 1984. sele na stadion New York Giantsa, a 1985. i 1986. predvođeni trenerom Joeom Waltonom dolaze do doigravanja.
Nakon desetak loših sezona, klub 1997. preuzima trener Bill Parcells, dotadašnji trener New England Patriotsa. Tu sezonu Jetsi završavaju sa 9 pobjeda (sezonu ranije imali su samo jednu), pa rastu očekivanja navijača. Već iduće 1998. Jetsi predvođeni *quarterbackom* Vinnyem Testaverdeom nakon 12 pobjeda u sezoni osvajaju diviziju (prvi put od 1969.) i dolaze sve do konferencijskog finala gdje gube od kasnijih prvaka Denver Broncosa 23:10.

### Od 2001. do danas

MetLife Stadium
Herman Edwards preuzima momčad 2001. kao trener, te pod njim momčad predvođena *quarterbackom* Chadom Penningtonom i *running backom* Curtisom Martinom tri puta ulazi u doigravanje. Jetsi 2002. čak osvajaju diviziju, ali gube u divizijskoj rundi doigravanja od Oakland Raidersa 30:10. Prije sezone 2006. novi trener postaje Eric Mangini. 2008. u momčad nakon kratkog umirovljenja dolazi Brett Favre, ali zbog ozlijede ne uspijeva dovesti momčad u doigravanje. Mangini dobiva otkaz, a novi trener postaje dotadašnji koordinator obrane Baltimore Ravensa Rex Ryan. S novim *quarterbackom* Markom Sanchezom (prvim izborom na draftu 2009.), Jetsi u iduće dvije sezone dolaze na korak do Super Bowla. 2009. ih u konferencijskom finalu pobjeđuju Indianapolis Coltsi 30:17, a 2010. Pittsburgh Steelersi 24:19.

## Učinak po sezonama od 2002.

*Napomena: za popis svih sezona, posjetite članak Učinak po sezonama New York Jetsa*

|  |  |  |  |
| --- | --- | --- | --- |
| **Osvojili Super Bowl** | **Osvojili konferenciju** | **Osvojili diviziju** | **U doigravanju kao wild-card** |

| Sezona
 | Liga
 | Konferencija
 | Divizija
 | Regularni dio sezone
 | Rezultati u doigravanju
 |
| --- | --- | --- | --- | --- | --- |
| Poz.
 | Pob.
 | Por.
 | Ner.
 |
| 2002.
 | NFL
 | AFC
 | **Istok** | **1.** | 9
 | 7
 | 0
 | **Pobijedili** Indianapolis Coltse u wild-card rundi 41:0 Izgubili od Oakland Raidersa u divizijskoj rundi 30:10
 |
| 2003.
 | NFL
 | AFC
 | Istok
 | 4.
 | 6
 | 10
 | 0
 |  |
| 2004.
 | NFL
 | AFC
 | Istok
 | 2.
 | 10
 | 6
 | 0
 | **Pobijedili** San Diego Chargerse u wild-card rundi 20:17 Izgubili od Pittsburgh Steelersa u divizijskoj rundi 20:17
 |
| 2005.
 | NFL
 | AFC
 | Istok
 | 4.
 | 4
 | 12
 | 0
 |  |
| 2006.
 | NFL
 | AFC
 | Istok
 | 2.
 | 10
 | 6
 | 0
 | Izgubili od New England Patriotsa u wild-card rundi 37:16
 |
| 2007.
 | NFL
 | AFC
 | Istok
 | 3.
 | 4
 | 12
 | 0
 |  |
| 2008.
 | NFL
 | AFC
 | Istok
 | 3.
 | 9
 | 7
 | 0
 |  |
| 2009.
 | NFL
 | AFC
 | Istok
 | 2.
 | 9
 | 7
 | 0
 | **Pobijedili** Cincinnati Bengalse u wild-card rundi 24:14 **Pobijedili** San Diego Chargerse u divizijskoj rundi 17:14 Izgubili od Indianapolis Coltsa u konferencijskom finalu 30:17
 |
| 2010.
 | NFL
 | AFC
 | Istok
 | 2.
 | 11
 | 5
 | 0
 | **Pobijedili** Indianapolis Coltse u wild-card rundi 17:16 **Pobijedili** New England Patriotse u divizijskoj rundi 28:21 Izgubili od Pittsburgh Steelersa u konferencijskom finalu 24:19
 |
| 2011.
 | NFL
 | AFC
 | Istok
 | 2.
 | 8
 | 8
 | 0
 |  |
| 2012.
 | NFL
 | AFC
 | Istok
 | 3.
 | 6
 | 10
 | 0
 |  |
| 2013.
 | NFL
 | AFC
 | Istok
 | 2.
 | 8
 | 8
 | 0
 |  |

## Igrači

### Trenutna igračka postava

*Popis je ažuriran 11. veljače 2014.*

| **Popis igrača New York Jetsa** |
| --- |
| **Quarterbackovi 6 Mark Sanchez
* 5 Matt Simms
* 7 Geno Smith
* 4 David Garrard\*

**Probijači (running backovi) 40 Tommy Bohanon
* 23 Mike Goodson
* 25 Alex Green
* 33 Chris Ivory
* 29 Bilal Powell
* 36 Lex Hilliard\*
* 24 Darius Reynaud\*
* -- John Griffin\*\*\*

**Hvatači (wide receiveri) 18 Michael Campbell
* 19 Clyde Gates
* 15 Saalim Hakim
* 84 Stephen Hill
* 10 Santonio Holmes
* 14 Dwight Jones
* 11 Jeremy Kerley
* 86 David Nelson
* 17 Greg Salas
* 16 Josh Cribbs\*
* 18 Vidal Hazelton\*\*\*

**Tight endovi -- Colin Anderson
* 83 Chris Pantale
* 82 Zach Sudfeld
* 87 Jeff Cumberland\*
* 81 Kellen Winslow II\*
* 88 Konrad Reuland\*\*\*
 |  | **Napadačka linija (offensive linemen) 75 Oday Aboushi
* -- Jacolby Ashworth
* 65 William Campbell
* 60 D'Brickashaw Ferguson
* -- Patrick Ford
* 63 Dalton Freeman
* 71 Ben Ijalana
* 74 Nick Mangold
* 72 Caleb Schlauderaff
* 67 Brian Winters
* 66 Willie Colon\*
* 62 Vladimir Ducasse\*
* 77 Austin Howard\*

**Obrambena linija (defensive linemen) 99 T. J. Barnes
* 93 Kenrick Ellis
* 92 Tevita Finau
* 94 Damon Harrison
* 91 Sheldon Richardson
* 96 Muhammad Wilkerson
* 78 Leger Douzable\*

**Linebackeri 95 Antwan Barnes
* 98 Quinton Coples
* 55 Jermaine Cunningham
* 56 Demario Davis
* 58 Troy Davis
* 57 Tim Fugger
* 52 David Harris
* 21 Ellis Lankster\*
* 53 Josh Mauga\*
* 97 Calvin Pace\*
* 54 Nick Bellore\*\*
* 50 Garrett McIntyre\*\*
 |  | **Cornerbackovi 31 Antonio Cromartie
* 34 Ras-I Dowling
* 27 Dee Milliner
* -- Lowell Rose
* -- Nick Taylor
* 20 Kyle Wilson
* 22 Aaron Berry\*
* 35 Isaiah Trufant\*\*
* 30 Darrin Walls\*\*

**Safetyji 32 Josh Bush
* -- Brandon Hardin
* 37 Jaiquawn Jarrett
* 26 Dawan Landry
* 45 Rontez Miles
* 22 Ed Reed\*

**Specijalni timovi (special teams) 46 Tanner Purdum
* 1 Ryan Quigley
* 2 Nick Folk\*
 |

*Napomena: \* - neograničeni slobodni igrač (agent), \*\* - ograničeni slobodni igrač (agent), \*\*\* - slobodni igrač s ekskluzivnim pravima*

### Članovi Kuće slavnih NFL-a

* Don Maynard (u klubu od 1960. do 1972.)
* Joe Namath (1965. - 1976.)
* John Riggins (1971. - 1975.)
* Art Monk (1994.)
* Ronnie Lott (1993. - 1994.)
* Curtis Martin (1998. - 2005.)
* Weeb Ewbank (trener) (1963. - 1973.)
* Bill Parcells (trener) (1997. - 1999.)

## Izvori